OzLabs/hebrew-wiki-articles huggingface dataset:
צ'ייס אילי

צ'ייס אילי פוסטר ג'קסון (באנגלית: Chase Foster Ealey; נולדה ב-20 ביולי 1994) היא אתלטית אמריקאית. פעמיים ברציפות אלופת העולם (יוג'ין 2022 ובודפשט 2023) וסגנית אלופת העולם באולם (בלגרד 2022) בהדיפת כדור ברזל.

== ביוגרפיה ==
אילי נולדה בספרינגפילד שבאילינוי, ארצות הברית.

=== 2019 ===
באליפות העולם שנערכה בדוחה שבקטר בספטמבר 2019 סיימה במקום שביעי בהדיפת כדור ברזל בתוצאה של 18.82 מטר.

=== 2022 ===
==== סגנית אלופת העולם באולם ====
באליפות העולם באולם שנערכה בבלגרד שבסרביה במרץ 2022 היא זכתה במדליית כסף בהדיפת כדור ברזל בתוצאה של 20.21 מטר, אחרי אוריול דונגמו מפורטוגל (20.43 מטר) ולפני יסיקה סכילדר מהולנד (19.48 מטר).

==== אלופת העולם ====
באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב בהדיפת כדור ברזל בתוצאה של 20.49 מטר, לפני גונג ליג'יאו מהרפובליקה העממית של סין (20.39 מטר) ויסיקה סכילדר (19.77 מטר).

=== 2023 ===
==== פעם שנייה ברציפות אלופת העולם ====
באליפות העולם שנערכה בבודפשט, הונגריה ב-26 באוגוסט אותה שנה היא זכתה בפעם השנייה ברציפות במדליית זהב בהדיפת כדור ברזל בתוצאה של 20.43 מטר, לפני שרה מיטון מקנדה (20.08 מטר) וגונג ליג'יאו (19.69 מטר).

בגמר ליגת היהלום שנערך ביוג'ין בספטמבר היא קבעה בהדיפת כדור ברזל שיא לאומי חדש של 20.76 מטר.

===2024===
באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית ארד בהדיפת כדור ברזל בתוצאה של 19.67 מטר, אחרי שרה מיטון (20.22 מטר) וימיסי אוגונלייה מגרמניה (20.19 מטר).

== שיאים אישיים ==
===אצטדיון===
* הדיפת כדור ברזל: 20.76 מטר (2023), שיא ארצות הברית

== קישורים חיצוניים ==

קטגוריה:הודפות כדור ברזל
קטגוריה:אתלטיות אמריקאיות
קטגוריה:אלופות עולם באתלטיקה
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
סימון איהאמר

סימון איהאמר (בגרמנית: Simon Ehammer; נולד ב-7 בפברואר 2000) הוא אתלט שווייצרי, זוכה מדליית ארד באליפות העולם (יוג'ין 2022) בקפיצה לרוחק, אלוף העולם באולם (גלאזגו 2024) וסגן אלוף העולם באולם (בלגרד 2022) בקרב שבע וסגן אלוף אירופה (מינכן 2022) בקרב עשר.

== ביוגרפיה ==
איהאמר זכה במדליית זהב בקרב עשר באליפות העולם באתלטיקה עד גיל 20 בשנת 2019, ובמדליית זהב בקפיצה לרוחק באליפות אירופה באתלטיקה עד גיל 23 בשנת 2021.

=== 2022 ===
==== סגן אלוף העולם באולם ====
באליפות העולם באולם שנערכה בשנת 2022 בבלגרד שבסרביה זכה במדליית כסף בקרב שבע בתוצאה של 6363 נקודות, אחרי דמיאן וורנר מקנדה (6489 נקודות) ולפני אשלי מולוני מאוסטרליה (6344 נקודות).

==== סגן אלוף העולם ====
באליפות העולם שנערכה ביוג'ין, אורגון, ארצות הברית ביולי 2022 הוא זכה במדליית ארד בקפיצה לרוחק בתוצאה של 8.16 מטר, אחרי וונג ג'יאנאן מהרפובליקה העממית של סין (8.36 מטר) ומילטיאדיס טנטוגלו מיוון (8.32 מטר).

==== סגן אלוף אירופה ====
חודש לאחר מכן, באליפות אירופה שנערכה במינכן, גרמניה באוגוסט הוא זכה במדליית כסף בקרב עשר בשיא לאומי חדש של 8468 נקודות, אחרי ניקלאס קאול מגרמניה (8545 נקודות) ולפני יאנק אויגלנה מאסטוניה (8346 נקודות).

== שיאים אישיים ==
===אצטדיון===
* ריצת 100 מטר: 10.46 שניות (2022)
* ריצת 200 מטר: 21.14 שניות (2020)
* ריצת 400 מטר: 47.27 שניות (2020)
* ריצת 1500 מטר: 4:42.54 דקות (2020)
* ריצת 110 מטר משוכות: 13.48 שניות (2020)
* קפיצה לגובה: 2.08 מטר (2022)
* קפיצה במוט: 5.20 מטר (2022)
* קפיצה לרוחק: 8.45 מטר (2022), שיא שווייץ
* קפיצה משולשת: 14.32 מטר (2017)
* הדיפת כדור ברזל: 14.68 מטר (2022)
* זריקת דיסקוס: 39.13 מטר (2022)
* הטלת כידון: 55.98 מטר (2022)
* קרב עשר: 1199 נקודות (2022), שיא שווייץ

==קישורים חיצוניים==

קטגוריה:קופצים לרוחק
קטגוריה:מתחרים בקרב עשר
קטגוריה:אתלטים שווייצרים
קטגוריה:שווייצרים שנולדו ב-2000
וונג ג'יאנאן

וונג ג'יאנאן (במנדרינית: 王嘉男; נולד ב-27 באוגוסט 1996) הוא אתלט סיני, אלוף העולם (יוג'ין 2022) בקפיצה לרוחק.

== ביוגרפיה ==
וונג זכה במדליית זהב בקפיצה לרוחק באליפות העולם באתלטיקה עד גיל 20 בשנת 2014.

=== 2013 ===
==== אלוף אסיה ====
באליפות אסיה שנערכה בשנת 2013 בפונה שבהודו זכה וונג במדליית זהב בקפיצה לרוחק בתוצאה של 7.95 מטר.

=== 2015 ===
==== מדליית ארד באליפות העולם ====
באליפות העולם שנערכה בבייג'ינג שבסין בשנת 2015 זכה וונג במדליית ארד בתוצאה של 8.18 מטר, אחרי גרג רתרפורד מהממלכה המאוחדת (8.41 מטר) ופבריס לאפייר מאוסטרליה (8.24 מטר).

=== 2016 ===
באולימפיאדת ריו דה ז'ניירו (2016) סיים וונג במקום החמישי בקפיצה לרוחק בתוצאה של 8.17 מטר.

=== 2017 ===
באליפות העולם שנערכה בשנת 2017 בלונדון שבממלכה המאוחדת סיים וונג במקום השביעי בקפיצה לרוחק בתוצאה של 8.23 מטר.

=== 2019 ===
באליפות העולם שנערכה בשנת 2019 בדוחה שבקטר סיים וונג במקום השישי בקפיצה לרוחק בתוצאה של 8.20 מטר.

=== 2021 ===
באולימפיאדת טוקיו (2020) סיים וונג במקום ה-20 בקפיצה לרוחק בתוצאה של 7.81 מטר ולא הצליח להעפיל לגמר.

=== 2022 ===
==== אלוף העולם ====
באליפות העולם שנערכה בשנת 2022 ביוג'ין שבארצות הברית זכה וונג במדליית זהב בקפיצה לרוחק בשיא אישי חדש של 8.36 מטר, אותו השיג בקפיצה השישית והאחרונה לאחר שדורג במקום חמישי בתוצאה של 8.03 מטר. במדליית הכסף זכה מילטיאדיס טנטוגלו מיוון (8.32 מטר) ובמדליית הארד זכה סימון איהאמר משווייץ (8.16 מטר).

==קישורים חיצוניים==

קטגוריה:קופצים לרוחק
קטגוריה:אתלטים סינים
אתלטים באולימפיאדת ריו דה ז'ניירו
קטגוריה:אלופי עולם באתלטיקה
קטגוריה:סינים שנולדו ב-1996
קטגוריה:קופצים לרוחק באולימפיאדת טוקיו (2020)
HTTP/3

HTTP/3 היא הגרסה העיקרית השלישית של הפרוטוקול HTTP המשמש להעברת מידע באינטרנט, המשלימה את הפריסה הרחבה של HTTP/1.1 ו-HTTP/2. בניגוד לגרסאות קודמות שהסתמכו על הפרוטוקול הפופולרי TCP (שפורסם ב-1974),<ref></ref> HTTP/3 משתמש ב-QUIC, פרוטוקול ריבוי ערוצי תעבורה (multiplexed) הבנוי על UDP.<ref></ref> ב-6 ביוני 2022, IETF תיקנן את HTTP/3 כ-RFC9914.<ref></ref>
מבנה חלקי הפרוטוקול של HTTP/3 בהשוואה ל-HTTP/1.1 ו-HTTP/2
HTTP/3 משתמש בסמנטיקה דומה בהשוואה לגרסאות קודמות של הפרוטוקול, כולל אותן שיטות בקשה, קודי סטטוס ושדות הודעה, אך מקודד אותן ושומר על מצב הפעלה בצורה שונה. עם זאת, חלקית בשל אימוץ הפרוטוקול של QUIC, ל-HTTP/3 זמן השהייה נמוך יותר והוא נטען מהר יותר בשימוש בעולם האמיתי בהשוואה לגרסאות קודמות: במקרים מסוימים הוא מהיר יותר פי 3 מאשר HTTP/1.1.<ref></ref><ref></ref>

HTTP/3 כבר נתמך על ידי 73% מדפדפני אינטרנט הפועלים,<ref name="canIuse"></ref> ו-25% מ-10 מיליון האתרים המובילים.<ref name="W3Techs"></ref> הוא נתמך על ידי Chromium (ופרויקטים נגזרים כולל Google Chrome, Microsoft Edge, Samsung Internet ו-Opera) מאז אפריל 2020 ועל ידי Mozilla Firefox מאז מאי 2021.<ref name="canIuse" /><ref name=":2"></ref> Safari 14 (ב-macOS Big Sur ו-iOS 14) הטמיע גם את הפרוטוקול אך הוא מושבת כברירת מחדל (גם ב-Safari 15).<ref name="safari14"></ref>

== היסטוריה ==
מקור HTTP/3 מטיוטת אינטרנט שאומצה על ידי קבוצת העבודה QUIC. ההצעה המקורית קיבלה את השם "HTTP/2 Semantics Using The QUIC Transport Protocol", ומאוחר יותר שונה השם ל"Hypertext Transfer Protocol (HTTP) over QUIC".<ref name=":0"></ref>

ב-28 באוקטובר 2018 בדיון ברשימת תפוצה, מארק נוטינגהאם, יו"ר קבוצות העבודה של IETF HTTP ו-QUIC, הציע לשנות את השם של HTTP-over-QUIC ל-HTTP/3, כדי "לזהות אותו בבירור כקישור נוסף של סמנטיקה של HTTP לפרוטוקול החוט [...] כך שאנשים יבינו את ההפרדה שלו מ-QUIC".<ref></ref> ההצעה של נוטינגהאם התקבלה על ידי חברי IETF כמה ימים לאחר מכן. קבוצת העבודה HTTP הוקמה כדי לסייע לקבוצת העבודה QUIC במהלך התכנון של HTTP/3, ולאחר מכן לקחת אחריות על תחזוקה לאחר הפרסום.<ref></ref>

תמיכה ב-HTTP/3 נוספה ל-Chrome (Canary build) בספטמבר 2019 ולאחר מכן הגיעה בסופו של דבר לגרסאות יציבות, אך הושבתה על ידי דגל תכונה, שהופעלה כברירת מחדל באפריל 2020. Firefox הוסיף תמיכה ב-HTTP/3 בנובמבר 2019 באמצעות דגל תכונה<ref name="canIuse" /><ref></ref><ref></ref> והחל להפעיל אותו כברירת מחדל באפריל 2021 ב-Firefox 88.<ref name="canIuse" /><ref name=":2" /> תמיכה ניסיונית עבור HTTP/3 נוספה ל-Safari Technology Preview ב-8 באפריל 2020<ref></ref> ונכללה ב-Safari 14 שנשלח עם iOS 14 ו-macOS 11,<ref name="safari14" /> אך עדיין מושבת כברירת מחדל.<ref></ref> המצב נשאר אותו הדבר עם Safari 15.

==קישורים חיצוניים==

* 

== הערות שוליים ==

קטגוריה:HTTP
פילפהאזה

פילפהאזה (בהונגרית: Fülöpháza) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. 

כמו יישובים רבים באירופה גם בפילפהאזה אוכלוסיית הכפר נמצאת בירידה, כך, בשנת 1990 חיו בכפר 927 תושבים ובשנת 2021 חיים רק 804 תושבים.

האזור מיושב מאות שנים, אך היישוב עצמו הוקם רק בשנת 1948 והוכרז ככפר עצמאי לאחר שנפרד מפלפסאלאש (Fülöpszállás). 

==קישורים חיצוניים==

* 

==הערות שוליים==

קטגוריה:הונגריה: כפרים
פילפיאקב

פילפיאקב (בהונגרית: Fülöpjakab) הוא כפר יחסית חדש בנפת קצ'קמט שבמחוז באץ'-קישקון במרכז הונגריה.

האזור מיושב מאות שנים, אך היישוב עצמו הוקם רק בשנת 1989 והוכרז ככפר עצמאי לאחר שנפרד מקונסאלאש (Kunszállás).

==קישורים חיצוניים==

* 

==הערות שוליים==

קטגוריה:הונגריה: כפרים
דת' מטאל מלודי

דת' מטאל מלודי (Melodic Death Metal), או בקיצור, "מלודת" (Melodeath) הוא תת־ז'אנר של דת' מטאל. הדת' מטאל השוודי (Swedish Death Metal), אשר תרם רבות לפופולריות של הסגנון, יכול להיחשב למבשר של "דת' מטאל מלודי". הדת' מטאל המלודי כולל את המקצב והביצוע הווקלי הכבד שמאפיין את הדת' מטאל, בשילוב של ריפי גיטרה וסולואים מלודיים או הרמוניים ביותר, לעיתים קרובות בהשאלה מהבי מטאל מסורתי (כולל הגל החדש של ההבי מטאל הבריטי).<ref name=":0"></ref><ref></ref>

מבחינת ביצוע ווקלי, המלודת' כולל לעיתים קרובות צווחות גבוהות (בשונה מהדת' מטאל המסורתי) לצד או בשילוב עם קולות הגראולינג הנמוכים הנפוצים בדת' מטאל מסורתי, ולעיתים אף שירה נקייה.<ref name=":0" /> Heartwork, אלבומה של להקת קארקאס (Carcass) משנת 1993, מתואר לעיתים כאלבום הדת' מטאל המלודי הראשון, אם כי הלהקות השוודיות At the Gates, Dark Tranquillity ו-In Flames מוזכרות בדרך כלל כחלוצות הז'אנר.

בסוף שנות ה־90 ותחילת שנות ה־2000, צצו להקות דת' מטאל מלודיות רבות, כולל Arch Enemy, Children of Bodom, Amon Amarth, Insomnium ו-The Black Dahlia Murder. בשנות ה־2000, דת' מטאל מלודי הגיע לפופולריות רבה בקרב חובבי ההבי מטאל, החל עם יציאת האלבום Reroute to Remain של In Flames מ־2002, שהראה שינוי לסאונד אקלקטי יותר תוך שמירה על צליל הדת' מטאל המלודי של הלהקה. להקות דת' מטאל מלודיות רבות אחרות זכו במהירות להצלחה גם הן.

==הערות שוליים==

קטגוריה:סגנונות מטאל
קטגוריה:דת' מטאל
מרווין ברייסי

מרווין ברייסי-ויליאמס (באנגלית: Marvin Bracy-Williams; נולד ב-15 בדצמבר 1993) הוא אצן אמריקאי. סגן אלוף העולם (יוג'ין 2022) בריצת 100 מטר, סגן אלוף העולם באולם (סופוט 2014), זוכה מדליית ארד באליפות עולם באולם (בלגרד 2022) ו-3 פעמים ברציפות אלוף ארצות הברית (2014–2016) בריצת 60 מטר. נוסף לכך, הוא שחקן פוטבול מקצועני בעמדת תופס.

==ביוגרפיה==

===2014===
====סגן אלוף עולם באולם====
באליפות העולם באולם שנערכה בסופוט, פולין במרץ 2014 זכה במדליית כסף בריצת 60 מטר בתוצאה של 6.51 שניות, אחרי ריצ'רד קילטי מבריטניה (6.49 שניות) ולפני פמי אוגונודה מקטר (6.52 שניות).

===2016===
במבחנים האמריקאים לאולימפיאדת ריו דה ז'ניירו שנערכו ביוג'ין, אורגון, ארצות הברית ביולי 2016 הוא זכה במדליית ארד בריצת 100 מטר בתוצאה של 9.98 שניות, אחרי ג'סטין גטלין (9.80 שניות) וטרייבון ברומל (9.84 שניות). במשחקים האולימפיים עצמם הוא סיים במקום 14 בתוצאה של 10.06 שניות.	

===2022===
באליפות העולם באולם שנערכה בבלגרד, פולין במרץ 2022 זכה במדליית ארד בריצת 60 מטר בשיא אישי חדש של 6.44 שניות, אחרי מרסל ג'ייקובס מאיטליה (6.41 שניות) וחברו לנבחרת כריסטיאן קולמן (6.41 שניות).
====סגן אלוף עולם====
באליפות העולם שנערכה ביוג'ין ביולי אותה שנה זכה במדליית כסף בריצת 100 מטר בתוצאה של 9.88 שניות, אחרי פרד קרלי (9.86 שניות) ולפני טרייבון ברומל (9.88 שניות), שניהם מארצות הברית.

===קריירת פוטבול===
ב-2017 חתם בקבוצת אינדיאנפוליס קולטס מה-NFL כחלק מהסגל הרחב של הקבוצה, אך שוחרר טרם תחילת העונה. ב-2018 חתם בסיאטל סיהוקס אך שוב שוחרר טרם תחילת העונה. ב-2019 הצטרף לאורלנדו אפולו מליגת AAF כמחזיר בעיטות, הוא שותף במשחק אחד בטרם שוחרר.

== שיאים אישיים ==
===אצטדיון===
* ריצת 100 מטר: 9.85 שניות (2021)
===אולם===
* ריצת 60 מטר: 6.44 שניות (2022)

==קישורים חיצוניים==

קטגוריה:אתלטים אפרו-אמריקאים
קטגוריה:אצנים אמריקאים
קטגוריה:אצנים באולימפיאדת ריו דה ז'ניירו (2016)
קטגוריה:שחקני פוטבול אמריקאים
קטגוריה:שחקני פוטבול: תופסים
קטגוריה:שחקני אינדיאנפוליס קולטס
קטגוריה:שחקני סיאטל סיהוקס
קטגוריה:אמריקאים שנולדו ב-1993
היינץ היטלר

היינריך "היינץ" היטלר (בגרמנית: Heinrich "Heinz" Hitler; 14 במרץ 1920 - 21 בפברואר 1942) היה אחיינו של אדולף היטלר, ונחשב ל"אחיין האהוב עליו". בנם הצעיר של אלויס היטלר הבן ואשתו השנייה הדוויג היידמן. הוא היה אחיו למחצה של ויליאם פטריק היטלר.
== חייו ==
היינץ היה תומך נלהב של הנאציזם. הוא למד בפנימייה מובחרת של מוסדות החינוך הפוליטיים-לאומיים בבלנשטט שבסקסוניה-אנהלט<ref>Maser (1971), pp.60, 447</ref>.

כשהחלה מלחמת העולם השנייה, הוא התגייס לוורמאכט. בשאיפה להיות קצין, היינץ קיבל תפקיד פיקודי ביחידת האותות בגדוד התותחנים ה-23 של פוטסדאמר. בשנת 1941 נשלח לשרת בחזית המזרחית, והשתתף בפלישה לברית המועצות, במסגרת מבצע ברברוסה. ב-10 בינואר 1942 נצטווה לאסוף ציוד קשר מעמדה צבאית קדמית אשר ננטשה. היטלר נלקח בשבי על ידי כוחות הצבא האדום, ונכלא בכלא הצבאי בוטירקה במוסקבה. הוא עונה שם למוות בפברואר 1942. דודו, אדולף היטלר, אמנם אישר הצעת חילופי שבויים בחסות הצלב האדום השוודי, בו יוחזר היינץ לגרמניה בתמורה ליאקוב ג'וגאשווילי, בנו של סטלין, אולם סטלין כעס על בנו שנכנע, ולכן דחה את ההצעה<ref>Molotov Remembers: Inside Kremlin Politics</ref>.

חברו לכיתה לשעבר הנס-וולף ורנר מתאר את רווחיו של היינץ מקשריו המשפחתיים עם אדולף היטלר:<blockquote> <ref></ref></blockquote>אחיו למחצה של הייניץ, ויליאם פטריק היטלר, לחם במסגרת צי ארצות הברית במלחמת העולם השנייה. כך שלמעשה, שני האחים נלחמו משני צידי המתרס.

==קישורים חיצוניים==
* 

== הערות שוליים ==

קטגוריה:משפחת היטלר
קטגוריה:נאצים
קטגוריה:גרמנים שנולדו ב-1920
קטגוריה:גרמנים שנפטרו ב-1942
קטגוריה:נאצים שנפטרו במעצר
מיכאיל אדמוביץ'

מיכאיל מיכאילוביץ' אדמוביץ (ברוסית: Михаил Михайлович Адамо́вич) היה צייר דקורטיבי ומונומנטלי רוסי ואמן פורצלן.<ref name=":0"></ref> הוא ידוע בעבודות החרסינה שלו ודימויים של אמנות סובייטית.<ref name=":1"></ref>

== ביוגרפיה ==
אדמוביץ' נולד ב-1884. ב-1907 סיים את לימודיו בבית הספר לאמנות ועיצוב תעשייתי במוסקבה וזכה במלגה ללימודים באיטליה עד לשנת 1909, אז הוזמן לעצב ציורי קיר לבניינים בסנט פטרסבורג ומוסקבה. הוועדה המשמעותית הראשונה שלו הייתה עבור פסיפסים לקברו של המלך ג'ורג' הראשון מיוון.<ref name=":2"></ref>

אדמוביץ' עבד בלנינגרד בעקבות המהפכה הרוסית ושירת שנתיים במשמר המהפכה. מפעל הפורצלן הקיסרי נוסד על ידי הקיסרית אליזבת פטרובנה בשנת 1744 כמפעל הפורצלן הראשון ברוסיה. ב-1918 שונה שמו למפעל הפורצלן הממלכתי ואדמוביץ' הועסק בו. הוא עיצב קרמיקה ששיקפה את מטרות הממשלה החדשה ברוסיה. הוא עבד שם מ-1918 עד 1919 וחזר ב-1921 לעוד שנתיים. מאוחר יותר המשיך אדמוביץ' לעבוד במפעל הקרמיקה וולכוב בנובגורוד. ב-1927 חזר למוסקבה כדי לעצב עבור מפעל הקרמיקה דולבו. הוא ידוע בעבודות החרסינה שלו ודימויים של אמנות סובייטית.

== עיצובים ==
צלחת קפיטל בעצוב אדמוביץ - פועל מהפכני
אחד העיצובים של אדמוביץ' מ-1921, Kapital נבחר על ידי מנהל המוזיאון הבריטי ניל מקגרגור כאובייקט מייצג בתוך סדרת תוכניות רדיו שהחלה ב-2010 כשיתוף פעולה בין ה-BBC והמוזיאון הבריטי.<ref name=":0" /> הצלחת שנבחרה עוצבה בשנת 1921 ומציגה פועל סובייטי מטביע את המילה "קפיטל" בסגנון פוטוריסטי. האובייקט מייצג את עובד התורם את כוח התעשייה לטובת העם ולא לקפיטליסטים.<ref name=":1" />

העיצובים שלו משנת 1921 כוללים את הכרזה מי שלא עובד לא אוכל, מה שהמחיש את המחויבות למהפכה. בין העיצובים שיצר על צלחות פורצלן בגודל עשרה אינץ' הציגו את ראש לנין, הכוכב האדום.<ref name=":2" /> צלחות אלה נתפסו כצורת ביטוי חדשה של אמנות עבור העובד הרוסי.

צלחת "קפיטל" שנבחרה עבור ה-BBC נוצרה למעשה עשרים שנה לפני כן, ב-1901, כאשר הייצור של מפעל הפורצלן היה שמור כולו למשפחת המלוכה הרוסית. הצלחות הללו נאספו והמתינו לקישוט.

הצלחות מ־1921 הופקו על ידי בית החרושת הממלכתי לפורצלן וצוירו ביד על הזיגוג הקיים. הצלחות לא היו עבור שימוש קבוע ונועדו בעיקר לקישוט. הלוחות נשאו פטיש ומגל כסימן של יוצריהם, אך הם נשאו את הסימן גם של הייצור הקיסרי המקורי שלהם, שהוטבע עשרים שנה לפני כן. הייצור הקטן במפעלים בתקופה זו נועד לפחות בחלקו לייצוא. צוין כי עדיף לא לצבוע מעל סימני היצור המקוריים, שכן הם קיבלו ערך גבוה מרוכשים מחוץ לרוסיה.

אדמוביץ' הועסק מאוחר יותר בציור עיצובים על בנייני במוסקבה.

הוא מת בשנת 1947.

בחייו הציג במספר תערוכות בינלאומיות, ובשנת 1925 זכה במדליה בתערוכה הבינלאומית בפריז.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1884
קטגוריה:נפטרים ב-1947
תשוקת הנצים

תשוקת הנצים (בספרדית: Pasión de Gavilanes) היא טלנובלה קולומביאנית שנכתבה על ידי חוליו חימנס. הטלנובלה מבוססת על הטלנובלה Las aguas mansas משנת 1994 ששודרה בישראל בין השנים 2003–2004. עלילת העונה הראשונה דיברה על שלושה אחים שרוצים לנקום את מותה הטראגי של קרובת משפחה, אבל מתאהבים בבנות של האחראים למותה.

העונה שנייה המתרחשת 20 שנה לאחר אירועי הסדרה המקורית, משודרת החל מיולי 2022 בערוץ ויוה פרימיום.

הטלנובלה זכתה בפרס הראשון בתחרות ה-INTE (תחרות הפרס הבינלאומי לטלנובלות דרום אמריקאיות שנערך בארצות הברית) והייתה לטלנובלת השנה בקולומביה בשנת 2004.

== עלילת העונה הראשונה ==
לאחר שמזלם לא שפר עליהם במולדתם, החליטו האחים לבית רייס לחצות את הגבול ולפתוח מאפייה למחייתם. חואן האח הבכור הוא ראש המשפחה והאחראי על העסקים. הוא חזק וחרוץ, אך גם קפדן ומעט פרימיטיבי. אוסקר הוא שאפתן ומחושב ומחפש רווחים בדרכים לא שגרתיות. פרנקו הוא בוהמיין בנשמתו והרומנטיקן שבחבורה. ליבייה האחות הצעירה היא רק בת 17, בבת עינם של אחיה הגדולים.

הבעיות מתחילות כשהנערה חסרת הניסיון, מתאהבת בגבר המבוגר ממנה בשנים רבות, ברנרדו אליסונדו, איתו היא מנהלת רומן סודי וסוער, על אף היותו נשוי. כשהיא מגלה לאחיה על הריונה, הם, שאינם יודעים על היותו נשוי, מאלצים את ברנרדו לשאת אותה לאשה. ברנרדו נאלץ להסכים, אך מספר ימים לאחר מכן נהרג בתאונה. כשליבייה שומעת על מותו של אהובה, היא שמה קץ לחייה. מעל קברה נשבעים אחיה לנקום את מותה.

השלושה מגיעים לאחוזת אליסונדו ומתחזים לעובדים שצפויים היו להגיע. בתוכניתם לפתות את הבנות לבית אליסונדו, כשם שברנרדו פיתה את אחותם. תוכניתם משתבשת, כאשר האחים נופלים למלכודת שלהם עצמם והאחוזה הופכת לשדה קרב, בה מעורבים אהבה, שנאה ו...תשוקה.

== העונה השנייה ==
העונה השנייה משודרת החל מיולי 2022 בערוץ ויוה פרימיום בימים ראשון-חמישי בשעה 20:50.

משפחת רייס-אליסונדו היא המשפחה העשירה בעיירה. שלוותה מתערערת כשבניהם של נורמה וחואן מואשמים ברצח. כעת כולם ייאלצו להתמודד עם מבחן קשה לקשר העז שמאחד ביניהם.

== צוות שחקנים ==
* דנה גרסיה (נורמה אליסונדו אקאבדו דה רייס) - בתם השנייה של ברנרדו וגבריאלה, שרה אחותה הגדולה וחימנה אחותה הקטנה, אשתו של חואן, ואמם של חואן דויד, לאון ואריק, וגיסתם של אוסקר, פרנקו וליביה. נורמה שמורה מאוד ובעלת קסם שבמקום להיעלם עולה עם השנים. נורמה פעילה מאוד ודואגת לא רק לביתה, אלא גם לענייני החווה, מבלי להזניח את הפרטים. ערנית מאוד, אינטליגנטית, בעלת אישיות רבה, ומכבדת אנשים חשובים והעובדים המשרתים אותה. הוא אוהב מאוד את חואן ואת שלושת ילדיו, אותם הוא מגן ומנסה להבין. נורמה היא החברה ואיש סודן של אחיותיה, שמגיעות לעיתים קרובות לבקש את עזרתה ועצתה.<ref></ref>

== קישורים חיצוניים ==
* 

== הערות שוליים ==

קטגוריה:סדרות ערוצי ויוה וויוה פלוס
קטגוריה:סדרות דרמה המשכיות
קטגוריה:תוכניות טלוויזיה שעלו לשידור בשנות ה-2010
קטגוריה:טלנובלות קולומביאניות
איך ידידות נפש

איך ידידות נפש היא קינה הנאמרת לרוב בשחרית של יום תשעה באב בקהילות הספרדים. יש האומרים אותה גם בשבעה עשר בתמוז.

== תוכן ==
המקונן מבכה על מצבה של כנסת ישראל, ידידתו של הקב"ה, שבעקבות החרבן והגלות, ובמיוחד לאחר הצרות הרבות שאירעו לה בגלות ספרד, מפוזרת בכל קצוי הארץ . הידידה נמצאת בין אויביה ומתייפחת ואבלה על כי אין לה מנהל - כלומר רועה שינחה אותה בדרך - ה'. צערה הגדול של כנסת ישראל מושווה בסיום הקינה , כלומר לאשה היולדת בפעם הראשונה<ref>כמו ב</ref>. סיומו של כל בית מתחרז עם הפזמון: המושר לאחריו על בסיס הפסוק . הקינה פורשה, בין היתר, על ידי רבי יעקב רקח בסדר "בית אב".

== לקריאה נוספת ==
* שמעון ברנשטיין, על נהרות ספרד, ירושלים תשט"ז, עמוד 265.

== קישורים חיצוניים ==
* 

== הערות שוליים ==

קטגוריה:קינות לתשעה באב
מסדר גבריאלה סילאנג

מסדר גבריאלה סילאנג הוא מסדר כבוד לנשים בפיליפינים, שנוסד בשנות ה־70, והוסדר מחדש בחוק ב־2003.<ref name="eo236">[https://www.officialgazette.gov.ph/2003/09/19/executive-order-no-236/ Executive Order No. 236, s. 2003] Official Gazette of the Republic of the Philippines. Retrieved 20 May 2020.</ref> הוא נקרא על שם הגיבורה הלאומית הפיליפינית, גבריאלה סילאנג.

במסדר דרגה אחת, והוא מוענק לנשותיהם של ראשי מדינות או ראשי ממשלות, הן פיליפיניות והן זרות. על אף שנוסח הצו הנשיאותי שמכוחו נוצר המסדר מדבר על בני זוג (spouses) של ראשי מדינות, מה שלכאורה כולל גם גברים שהם בני זוג של ראשי מדינות, בפועל צורפו עד כה למסדר רק נשים, נכון ליולי 2022.

סרט המסדר אדום עם מסגרת צהובה וכחולה.<ref>[http://www.medals.org.uk/philippines/philippines043.htm The Philippines: Order of Gabriela Silang] World Medals Index. Retrieved 13 April 2013.</ref>

== חברות המסדר ==
* אלנה צ'אושסקו (9 באפריל 1975)<ref></ref>
* עאליה אל־חוסיין, מלכת ירדן (1 במרץ 1976)<ref></ref>
* ביאטריקס, מלכת הולנד
* סיריקיט קיטיאקון, מלכת תאילנד
* דניאל מיטראן (11 ביולי 1989)
* ג'וזפין בונגו (פאסיינס דבאני), הגברת הראשונה של הרפובליקה של גבון
* סופיה, מלכת ספרד (2 באפריל 1995)):
* מיצ'יקו, קיסרית יפן (3 בדצמבר 2002)<ref></ref>
* לורה בוש, הגברת הראשונה של ארצות הברית של אמריקה (18 באוקטובר 2003)
* לוז מגסאיסאי, הגברת הראשונה של הפיליפינים (21 באוגוסט 2004)
* אאורורה קזון, הגברת הראשונה של הפיליפינים (28 באפריל 2005)
* ויקטוריה קירינו גונזאלס, הגברת הראשונה של הפיליפינים (5 בדצמבר 2005)

==קישורים חיצוניים==

== הערות שוליים ==

קטגוריה:מסדרים
קטגוריה:פרסים אסייתיים
*
פנרתרופודה

פנרתרופודה (שם מדעי: Panarthropoda) היא קבוצה גדולה של חסרי חוליות מעל-מערכה אקדיסוזואה, הכוללת את פרוקי-רגליים וקרוביהם, המכילים גם את דובוני המים ואת נושאי הציפורניים וכן את הקבוצה הנכחדת (לפי דעת מספר חוקרים) לובופודיה. הקבוצה התקיימה מסוף הקמבריון עד היום והיא מכילה מגוון גדול של מינים, שרובם המובהק הוא פרוקי רגליים.

המאפיין העיקרי של בני הקבוצה הוא מפרקי גוף מפולחים, מערכת עצבים חיצונית המקבילה לזו של עמוד שדרה ולרוב היא נוקשה יותר מהגוף וגפיים ארוכות מחוזקות. 

== מיון ==
*סוג Antennacanthopodia - נכחד.
*מערכה נושאי ציפורניים (Onychophora)
*מערכה דובוני מים (Tardigrada)
*מערכה פרוקי-רגליים (Arthropoda)
*מחלקה דינוקרידידה (Dinocaridida) - נכחדה.
*קבוצה לובופודיה (Lobopodia) - חלק מהחוקרים מפרידים את קבוצה זו ממיניה השונים בעוד אחרים מסווגים אותה לחלק מפרוקי הרגליים

== קישורים חיצוניים ==

== הערות שוליים ==

קטגוריה:אקדיסוזואה
Lichess

[[סמליל האתר]]
Lichess הוא שרת שחמט אינטרנטי חינמי הכתוב בתוכנת קוד-פתוח המנוהל על ידי ארגון ללא מטרות רווח עם אותו השם. משתמשי האתר יכולים לשחק שחמט מקוון באופן אנונימי או לחלופין להירשם ולשחק משחקים מדורגים. אין כלל פרסומות ב-Lichess וכל התכונות זמינות בחינם, שכן האתר ממומן על ידי תרומות מתומכים<ref></ref> <ref></ref> <ref></ref>. התכונות כוללות חידות שחמט, ניתוח ממוחשב, טורנירים וגרסאות שחמט.

== היסטוריה ==
Lichess הוקם על ידי המתכנת הצרפתי תיבו דופלסי ב-2010.<ref></ref> ב-2015 הושקה אפליקציית האתר בפלטפורמות המובייל אנדרואיד ו-IOS.

לפי נתונים מ-11 בפברואר 2022, האתר lichess.org הוצב במקום ה-683 בדירוג הגלובלי של אלכסה.<ref></ref> רוב מבקרי האתר הגיעו מארצות הברית, מהודו ומסין. לפי דירוג זה, האתר שני רק לChess.com כאחד משרתי השחמט האינטרנטיים הפופולריים ביותר.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנות שחמט
מרקסס

מרקסס (שם מדעי: Meraxes) הוא סוג של דינוזאור ממשפחת הקרכרודונטוזאוריים, אשר התקיים באמריקה הדרומית של הקרטיקון העליון שלפני 95 עד 93.9 מיליון שנה מזמננו. המאובנים שלו התגלו בתצורות הוינקול שבפטגוניה, ארגנטינה. הסוג תואר מדע ב-2022 בידי Canale ועמיתיו והוא קרוי על שם הדרקון הבדיוני "מרקסס" מסדרת הפנטזיה שיר של אש ושל קרח של הסופר ג'ורג' ר. ר. מרטין. הסוג הכיל מין יחיד - Meraxes gigas, שמשמעותו מיוונית: "ענק".

המרקסס היה טורף גדול שידוע מתצורות של ממצא אחד שלם ברובו, אשר דמה לזה של קרכרודונטוזאוריים, והשלד שנמצא ממנו היה המזוהה ביותר מממצאי המשפחה הידועים מחצי הכדור הדרומי והוא נמצא עם גולגולת חזקה ועוצמתית כמעט בשלמותה. במראהו וגודלו דמה לאקרוקנתוזאורוס מאמריקה הצפונית והיה טורף שהגיע לאורך של 12 מטרים ולמשקל של 3,196 עד 5,331 ק"ג בקירוב.

מבנהו של דינוזאור זה מרמז שהיה טורף-על דומה לגיגאנוטוזאורוס, אשר אולי ניזון מנבלות ומטיטאנוזאורים שרעו סביבו.

== קישורים חיצוניים ==

קטגוריה:קרכרודונטוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2022
ויליאם טוגי

ויליאם מל טוגי (בצרפתית: William Mel Togui; נולד ב-7 באוגוסט 1996 בלקוטה שבחוף השנהב) הוא כדורגלן איבוארי, המשחק בעמדת החלוץ בטוזלספור מהליגה המשנה הטורקית.

== קריירת מועדונים ==
טוגי החל את הקריירה המקצוענית שלו במועדונים מליגת העל של חוף השנהב וליגת העל המרוקאית.

ב-1 ביולי 2018 חתם במכלן מהליגה הבלגית השנייה. בתום עונת העפיל עם הקבוצה לליגת העל הבלגית.

ב-1 בפברואר 2021 הושאל למשך חצי עונה לאספראנסה דה תוניס מליגת העל התוניסאית.

ב-31 באוגוסט 2021 הושאל למשך עונה אחת ל-RWDM מהליגה הבלגית השנייה.

ב-18 ביולי 2022 הושאל לעונה אחת להפועל ירושלים. ב-20 באוגוסט ערך את משחק הבכורה שלו בקבוצה, בתיקו 1-1 מול הפועל חדרה. ב-18 בספטמבר הבקיע את שער הבכורה שלו, בניצחון 3–0 על מכבי חיפה. עונה לאחר מכן חתם בטוזלספור מהליגה המשנה הטורקית.

== קריירה בינלאומית ==
ב-14 בינואר 2018 ערך טוגי את הופעת הבכורה שלו בנבחרת חוף השנהב, בהפסד 0–1 לנבחרת נמיביה, במסגרת אליפות האומות האפריקאיות .

== תארים ==
;אספראנסה דה תוניס
* ליגת העל התוניסאית (1): 2020/2021

;מכלן
* הגביע הבלגי (1): 2018/2019

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני מכלן
קטגוריה:כדורגלני אספראנסה דה תוניס
קטגוריה:כדורגלני הפועל ירושלים
קטגוריה:כדורגלני טוזלספור
קטגוריה:כדורגלני נבחרת חוף השנהב
קטגוריה:כדורגלנים זרים בישראל
קטגוריה:ספורטאים זרים במרוקו
קטגוריה:ספורטאים זרים בתוניסיה
קטגוריה:ספורטאים איבוארים בישראל
קטגוריה:ספורטאים זרים בטורקיה
קטגוריה:איבוארים שנולדו ב-1996
תמות נפשי עם פלשתים

שמשון ממוטט את מקדש [[דגון על כל החוגגים וקורא "תמות נפשי עם פלשתים", גוסטב דורה]]
תָּמוֹת נַפְשִׁי עִם-פְּלִשְׁתִּים הוא ביטוי מקראי שמשמעותו היא: לאחר שראה אדם שלא יצליח לנצח את האויב שלו, הוא מחליט לנקום באויב ולגרום לכך שגם הוא וגם האויב שלו יינזקו.

לפי מודל הסלמת הקונפליקט של פרידריך גלזל זהו השלב האחרון בהסלמת סכסוך, בו אדם מוכן להפסיד הכל, והעיקר להביס את יריבו. משמעות הביטוי בהקשר רחב יותר היא מצב שבו אדם מוכן להקריב את חייו או את טובתו האישית על מנת לגרום נזק לאויביו או לאלו שפגעו בו.

== מקור הביטוי ==
לאחר שנתפס שמשון על ידי הפלשתים, עיניו נוקרו והוא הוחזק בבית הסוהר בעזה. לאחר מכן הביאו הפלשתים את שמשון למקדש דגון כדי לחגוג את ניצחונם. הוא נשען על עמודי הבית, אמר "תמות נפשי עם פלשתים", והטה את העמודים שבידיו בכוח. כתוצאה מכך הבית נפל על כל מי שהיה בתוכו. באירוע זה, היו הרוגים רבים יותר מאלה שהרג שמשון במהלך כל חייו, וביניהם גם סרני פלשתים.

== שימושים ==
* ב מובא שאם צרה מעידה לחברתה שמת בעלה היא אינה נאמנת. ואפילו כאשר זו שאמרה שמת הבעל נישאה לאדם אחר, השנייה אינה מותרת להינשא, שכן אנו חושדים בראשונה שמא . ומסביר הרמב"ם: "אפילו נשאת זו תחלה אין אומרין אילו לא מת בעלה לא הייתה אוסרת עצמה עליו, שמא משנאתה בצרתה רוצה היא שיאסרו שתיהן עליו".
* משה ברזני ומאיר פיינשטיין נשפטו למוות על ידי הבריטים. משהבינו השניים כי לא יינצלו, ביקשו מחבריהם שיגניבו אליהם לכלא רימוני יד מוחבאים בתוך תפוזים. הם ביקשו לפגוע בבריטים בעזרת הרימון הראשון ולהתאבד בעזרת הרימון השני בעלותם לגרדום, בבחינת "תמות נפשי עם פלשתים", אך משהבינו כי בטקס התלייה יהיה נוכח גם רב הכלא, הרב יעקב גולדמן והוא עלול להיפגע, התאבדו השניים ערב קודם לכן בתאם.
* לתרחיש שבו תשתמש ישראל בנשק גרעיני בהימצאה על סף השמדתה הפיזית ובמצב שאין לה מה להפסיד, ניתן השם "ברירת שמשון" - סוג של נקמה בנוסח שמשון שהרג במותו רבים מאויביו, בקוראו: "תמות נפשי עם פלשתים".

==הערות שוליים==

קטגוריה:ניבים וביטויים תנ"כיים
קטגוריה:שמשון
קטגוריה:פלשתים
קטגוריה:התאבדות בתרבות ובאמנות
מרדכי נדיבי

מרדכי נדיבי (כונה גם מוטק'ה; 20 בנובמבר 1924 - 20 באפריל 1971) היה פעיל ההגנה, עסק בעליה הבלתי-לגלית (עלייה ב'), היה מהמפקדים הראשונים של חיל הרגלים בצה"ל, סיים את חייו בעלותו על מוקש במהלך סיור כמפקד מחוז דן, בדרגת אלוף-משנה, והיה לאחד מחללי צה"ל הבכירים ביותר שנפלו בעת מילוי תפקידם.

== חייו ==
בן אלימלך ונחמה. נולד בבן שמן. אביו, אלימלך אבנר, היה בין מעצבי "ההגנה" במאבק נגד הבריטים ומראשוני האלופים בצה"ל. לאחר לידתו עברה המשפחה לקבוצת גבע, שם גדל. למד בבית החינוך בצפון תל אביב (במחזור הראשון) ובבית-הספר "תיכון חדש" בתל אביב. לאחר סיום בית-הספר התיכון, הוא החל ללמוד בטכניון העברי בחיפה. הוא גויס לחי"ש, עשה תפקידי אימון והדרכה והגיע לדרגת מ"מ.

בשנת 1946, לאחר סיום מלחמת העולם השנייה, הוא נשלח לגרמניה, מטעם ה"הגנה", כדי לסייע במאמצי העלייה הבלתי-ליגלית. הוא שהה בגרמניה כשנתיים במסגרת זו.

עם פרוץ מלחמת העצמאות חזר מרדכי לישראל, גויס כאחד מראשוני חיל הרגלים והגיע לתפקיד מפקד פלוגה בחטיבת גבעתי. בתום המלחמה הוא שוחרר מצה"ל, אך כעבור תקופה קצרה נקרא שוב לצבא הקבע.

במרץ 1951 נשא אישה. באותה השנה הוא עבר קורס מג"דים ומילא תפקידי הדרכה וחינוך. הוא עסק בקליטת העולים החדשים בצבא. בשנת 1955 שירת במחלקת ההדרכה במטה הכללי. באוקטובר 1958 סיים את בית-הספר לפיקוד ומטה ולאחר-מכן היה קצין מבצעים בחטיבת ירושלים ובהמשך מג"ד בחטיבה. עם סיום תפקידו בירושלים עבר לבית-הספר לקצינים בדרגת סגן-אלוף.

במלחמת ששת הימים היה מפקד גדוד והשתתף בכיבוש השומרון. לאחר המלחמה נתמנה למדריך ראשי בבית-הספר לפיקוד ומטה.

במאי 1970 הוענקה למרדכי דרגת אלוף-משנה והוא התמנה למפקד מחוז דן.

ב-20 באפריל 1971 (כ"ה בניסן תשל"א) נהרג בעלותו על מוקש בשעת סיור מוקדם לאיתור שטחים לאימון. בסיור נהרגו 2 קצינים נוספים ונפצעו 3 חיילים. הוא הניח אישה וארבעה ילדים והובא לקבורה בבית-הקברות הצבאי בקריית שאול.

באפקה הוקם בית על-שם אביו, האלוף אלימלך אבנר. בבית זה יוקדש חדר לזכר בנו מוטק'ה.
== ראו גם ==
* אלימלך אבנר

== קישורים חיצוניים ==
* 
* באתר הספרייה הלאומית
* 

קטגוריה:ישראלים שנפטרו ב-1971
קטגוריה:ישראלים שנולדו ב-1924
קטגוריה:לוחמי ההגנה
קטגוריה:חללי צה"ל
2022 07
חומיבבה (נמרה)

חומיבבה הייתה נמרה מתת-המין נמר המדבר שהתגוררה באזור נחל דוד בשמורת הטבע עין גדי שבמדבר יהודה. היא התפרסמה כנמרה הוותיקה ביותר במדבר יהודה, וכתבות רבות בתקשורת הישראלית עקבו אחר קורותיה לאורך השנים. בין השאר התפרסם בעיתון הנוער "סלעית" טור קבוע אודותיה, ואודות נמרים נוספים במדבר יהודה.

פרסומה של חומיבבה בא לה בעיקר בעקבות מחקר ארוך שנים של הזואולוג גיורא אילני, שגם נתן לה את שמה, על שם חומבבה, שומר היער ב"עלילות גילגמש". אילני עקב אחרי אוכלוסיית הנמרים במדבר יהודה לאורך השנים, ובעיקר אחרי חומיבבה.

במהלך שנות השמונים הוחלט לצמצם את אוכלוסיית הנמרים במדבר יהודה, מאחר שאלה הפריעו לתושבי קיבוץ עין גדי הסמוך לשמורה, ומספר נמרות פוריות נלכדו והועברו אל מחוץ לשמורה. בשמורה נותרו הנמרות חומיבבה ושלומציון. נוצרה ביניהן יריבות, שכן שלומציון הצעירה החלה לדחוק את חומיבבה המזדקנת אל מחוץ לטריטוריה אותה תבעה לעצמה.

בסוף 1985 הצליחה חומיבבה להסיר את המשדר שהוצמד לה ושבאמצעותו עקבו אחריה החוקרים. בתחילת 1986 נפגעה חומיבבה בתאונה כשרכב שטח צבאי ובו חיילים פגע בה ופצע אותה. בהיעדר משדר שיאפשר לאתר אותה, למשך תקופה קצרה התעורר חשש שחומיבבה נהרגה בתאונה, אך לאחר זמן מה הופיעה מחדש.

בספטמבר 1993 נהרגה חומיבבה, שגילה המוערך באותה עת היה כ-18–20 שנה, גיל הנחשב לזקנה מופלגת לנמר בטבע, כשנורתה על ידי קבוצת חיילים שטיילו באזור נחל דוד וחשו מאוימים כשנתקלו בה. מותה זכה לסיקור נרחב בתקשורת הישראלית, ועורר תרעומת בקרב שומרי הטבע.

== ראו גם ==

* רותי (צבועה)

==הערות שוליים==

קטגוריה:יונקים מפורסמים
קטגוריה:ישראל: בעלי חיים והאדם
קטגוריה:נמר
קטגוריה:ארץ ישראל: חתוליים
קטגוריה:ישראל: בעלי חיים מפורסמים
הלווציה (הונגריה)

הלווציה (בהונגרית: Helvécia) הוא כפר גדול ויחסית חדש בנפת קצ'קמט שבמחוז באץ'-קישקון במרכז הונגריה.

האזור מיושב מאות שנים, אך היישוב עצמו הוקם רק בשנת 1952 והוכרז ככפר עצמאי לאחר שנפרד מקצ'קמט.

== ערים תאומות ==
* 
* 
* 
* 

==קישורים חיצוניים==

* 

==הערות שוליים==

קטגוריה:הונגריה: כפרים
טאיסיה אפונינה

טאיסיה קירילובנה אפונינה (ברוסית: Таи́сия Кири́лловна Афо́нина; 13 במאי 1913 – 19 באפריל 1994) הייתה ציירת צבעי מים סובייטית. היא חיה ועבדה בלנינגרד, הייתה חברה באיגוד האמנים בסנט פטרסבורג, <ref></ref> ונחשבת לאחד מנציגי בית הספר לציור בלנינגרד. <ref></ref>

==קורות חיים==
אפונינה נולדה ב-13 במאי 1913 בעיר ניקולייב, בנפת חרסון של האימפריה הרוסית (כעת אוקראינה), למשפחה שעבדה במספנה לבניין אוניות.

בשנת 1931 סיימה טאיסיה אפונינה את לימודיה בבית ספר בעיר טגנרוג, והגיעה ללנינגרד כדי לרכוש השכלה אמנותית. בשנים 1932–1936 למדה תחילה בשיעורי ערב לנוער עובד, אחר כך במכינה באקדמיה הרוסית לאמנויות.

ב-1936, לאחר שיעורי הכנה, התקבלה אפונינה למחלקה לציור של מכון לנינגרד לציור, פיסול ואדריכלות, שם למדה אצל מיכאיל ברנשטיין, ויקטור אורשניקוב, פאבל נאומוב.

בשנת 1941, לאחר תחילת מלחמת העולם השנייה טאיסיה אפונינה, עם בנה ואמה, התפנו לאוסטשקוב, ולמקומות אחרים באוקראינה. ב-1943, לאחר שחרור העיר לוגנסק, הייתה טאיסיה אפונינה מעורבת בשיקום העיר. היא לימדה רישום וציור בבית הספר לאמנות בלוגנסק. בסתיו 1943, עם קבוצת אמנים היא נסעה לעיר קרסנודון כדי לאתר את המועדון המקומי לזכר אלה שנפטרו בארגון המחתרת האנטי-פאשיסטית "המשמר הצעיר".

בשנת 1946, במהדורת מאי של עיתון האקדמיה לאמנויות יפות "למען הריאליזם הסוציאליסטי", כתבה טאיסה אפונינה: "ראיתי את הבור שבו הם הושלכו, את שאריות בגדיהם המדממים, את הכלא שבו עינו אותם. . דיברתי עם האמהות והחברות שלהם. רציתי לספר, לכתוב על כל זה, על כל חיי הגבורה הקצרים שלהם″. <ref></ref>

באותה שנה, אפונינה סיימה את לימודיה במכון רפין לאמנויות סטודיו לאמנות אישי לציור מונומנטלי. עבודת הגמר שלה הייתה ציור היסטורי בשם "בנות דונבאס", שהוקדש לזיכרון ולגבורה של חברי המחתרת האנטי-פשיסטית. <ref></ref>

לאחר סיום הלימודים המשיכה אפונינה לעבוד בלוגנסק וחזרה ללנינגרד בשנת 1952. מוזיאון לוגנסק רכש כבר ב-1943 את שלושת הציורים הראשונים של טאיסיה אפונינה. ציוריה נרכשו מאוחר יותר על ידי מוזיאוני האמנות של לנינגרד, קוסטרומה, קרסנודון, והמוזיאון לאמנות מודרנית בפריז. <ref></ref>

== יְצִירָתִיוּת ==
השתתפותה הראשונה בתערוכת אמנות הייתה בשנת 1940. מאז תחילת שנות ה-50, היא הייתה מעורבת כל הזמן בתערוכות אמנות של אמני לנינגרד. היא ציירה נופים, טבע דומם, פורטרטים וקומפוזיציות ז'אנר. היא עבדה בציורי שמן ובצבעי מים והתפרסמה בעיקר כמאסטר בציורי נוף ודומם. בשנת 1946 התקבלה אפונינה לאיגוד האמנים הסובייטיים של לנינגרד .

בשנים הראשונות לאחר סיום הלימודים התמקדה הציירת בנושאים צבאיים והגדלה האתוס הסובייטי. מאוחר יותר היא עבדה יותר בז'אנרים של דיוקנאות ונוף לירי. בשנות ה-50 היא ביקרה באוקראינה, בקרפטים, שם ציירה הרבה סצנות. עבודותיה היו בסגנון של ציור טונאלי, בניסיון להעביר אפקט של אורות ואווירה ויחסים צבע עדינים.

בין יצירותיה ניתן למצוא ציורים כמו מסוע יציקה (1947), דיוקן קיזילשטיין-מיכאילובה, ענבים ותפוחים (שניהם 1955), יום של רוח (1956), אביב, לילה תכלת, אחרי הגשם, גשר טוצ'קוב הישן ( 1959), דיוקן המשוררת אולגה ברגהולץ, מרינקה, דיוקן אישה קוריאנית תמרה (1977), ודיוקן הסופר ניקולאי טיכונוב (1980).

היא מתה ב-19 באפריל 1994 בסנט פטרסבורג בגיל 80.

ציוריה שוכנים במוזיאונים לאמנות ובאוספים פרטיים ברוסיה, פינלנד, ארצות הברית, גרמניה, אנגליה, צרפת.

== קישורים חיצוניים ==

== הערות שוליים ==

קטגוריה:ציירות רוסיות
קטגוריה:ילידות 1913
קטגוריה:נפטרות ב-1994
הוחו ואן דן ואל באקה

הוחו מאוריס ואן דן ואל באקה (בהולנדית: Hugo Maurice van den Wall Bake; 18 במרץ 1913 – 22 בינואר 1981) היה לוטננט אדמירל הולנדי אשר שימש כמפקד הצי המלכותי ההולנדי, ולאחר מכן כיושב ראש מטה ההגנה המאוחד (מקביל לרמטכ"ל).

==ביוגרפיה==
באקה נולד בארנהם ב-18 במרץ 1913, כבן למשפחת אצולה ותיקה בעלת רקע צבאי עשיר. אביו שרת כקצין תותחנים בכיר, ואחיו הגדול הוא הגנרל אלכסנדר ואסמר ואן דן ואל באקה. ב-1930 הוא החל ללמוד באקדמיית הצי המלכותי ההולנדי, וב-1933 התגייס לצי המלכותי ההולנדי. ב-1930 החל את הכשרתו במכון הימי המלכותי ההולנדי. ב-1933 הוא נשלח לאיי הודו המזרחיים ההולנדיים ושירת שם עד סוף מלחמת העולם השנייה. בין 1953–1954 הוא שימש כמפקד הספינה Hr.Ms. de Ruyter, ולאחר מכן שימש כמפקד ה-Hr.Ms. Evertsen עד 1955. ב-1961 הוא מונה למפקד הסיירת הקלה Hr.Ms. De Zeven Provinciën, וב-1963 נשלח לשמש כנספח הצבאי ההולנדי בארצות הברית, ובמקביל שימש כנציג הולנד במפקדת נאט"ו. ב-1967 הוא מונה למפקד הצי ההולנדי. ב-1968 הוא מונה ליושב ראש מטה ההגנה המאוחד (מקביל לרמטכ"ל) וכיהן בתפקיד עד פרישתו ב-1972.

==קישורים חיצוניים==
* [https://www.geni.com/people/Hugo-Maurice-van-den-Wall-Bake/6000000043956204038 הוחו ואן דן ואל באקה] באתר geni

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:אדמירלים הולנדים
קטגוריה:אנשי צבא הולנדים במלחמת העולם השנייה
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1913
קטגוריה:הולנדים שנפטרו ב-1981
וילם ואן ריין

וילם ואן ריין (בהולנדית: Willem van Rijn; 29 בדצמבר 1915 – 20 באוקטובר 1997) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1972–1973.

==ביוגרפיה==
ריין נולד בהאג ב-29 בדצמבר 1915. הוא עבד בחברת גז בעיר הולדתו, אולם ב-1938 החל ללמוד באקדמיה הצבאית המלכותית בברדה, וב-1939 החל לשרת בצבא כקצין זוטר. במהלך הקרב על הולנד לחם נגד הפולשים הגרמנים, אולם לאחר כניעתה של הולנד חזר לעבוד בחברת הגז. ב-1942 הוא נעצר בידי הגרמנים ועד סוף המלחמה הועבר בין מחנות ריכוז בגרמניה.

לאחר המלחמה חזר ריין לצבא ולמד בבתי ספר צבאיים בהולנד ובצרפת. ב-1963 הוא מונה למפקד בריגדת השריון ה-43. שנה לאחר מכן עבר לשמש כראש מטה הקורפוס ה-1. ב-1966 מונה לסגן יושב ראש מטה ההגנה המאוחד (מקביל לרמטכ"ל) ולסגן מפקד זרוע היבשה של הצבא. ב-1968 הוא מונה למפקד זרוע היבשה. ב-1972 הוא מונה ליו"ר מטה ההגנה המאוחד, עד 1973, אז פרש מהתפקיד כמחאה על תקציב ההגנה הקטן מדי לטעמו.

==קישורים חיצוניים==

* [https://www.exto.nl/werk/248391468_Luitenant-generaal+Willem+van+Rijn+%28Generale+Staf%29.html וילם ואן ריין]

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:אנשי צבא הולנדים במלחמת העולם השנייה
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1915
קטגוריה:הולנדים שנפטרו ב-1997
טמיראט טולה

טמיראט טולה אברה (נולד ב-11 באוגוסט 1991) הוא אתלט אתיופי. הוא אלוף העולם (יוג'ין 2022) וסגן אלוף העולם (לונדון 2017) בריצת מרתון, ומחזיק מדליית ארד אולימפית (ריו דה ז'ניירו 2016) בריצת 10,000 מטר ואלוף אולימפי במרתון (פריז 2024).

== ביוגרפיה ==
=== 2016 ===
==== מדליית ארד אולימפית בריצת 10,000 מטר ====
באולימפיאדת ריו דה ז'ניירו (2016) זכה טולה במדליית ארד בריצת 10,000 מטר בתוצאה של 27:06.26 דקות, אחרי מו פארח מהממלכה המאוחדת (27:05.17 דקות) ופול טנוי מקניה (27:05.64 דקות).

=== 2017 ===
==== סגן אלוף העולם בריצת מרתון ====
באליפות העולם שנערכה בשנת 2017 בלונדון שבממלכה המאוחדת זכה טולה במדליית כסף בריצת מרתון בתוצאה של 2:09.49 שעות, אחרי ג'פרי קירוי מקניה (2:08.26 שעות) ולפני אלפונס סימבו מטנזניה (2:09.50 שעות).

=== 2022 ===
==== אלוף העולם בריצת מרתון ====
באליפות העולם שנערכה בשנת 2022 ביוג'ין שבארצות הברית זכה טולה במדליית זהב בריצת מרתון בשיא אליפות חדש של 2:05.35 שעות, לפני בן ארצו מוסינט גרמאו (2:06.45 שעות) ובשיר עבדי מבלגיה (2:06.49 שעות).

=== 2024 ===
==== אלוף אולימפי בריצת מרתון ====
באולימפיאדת פריז טולה ניצח בריצת המרתון ב2:06:26 שעות וקבע שיא אולימפי חדש עם שיפור של 6 שניות ביחס לשיא הקודם.

== שיאים אישיים ==
* ריצת 10000 מטר: 26:57.33 דקות (2016)
* ריצת 10 ק"מ: 28:12 דקות (2016)
* ריצת חצי מרתון: 59:37 דקות (2017)
* ריצת מרתון: 2:03.38 שעות (2021)

== קישורים חיצוניים ==

קטגוריה:רצי מרתון אתיופים
קטגוריה:אלופי עולם באתלטיקה
קטגוריה:אתלטים באולימפיאדת פריז (2024)
קטגוריה:אתיופים שנולדו ב-1991
צבי הירש מווידיסלאב

הרב צבי הירש מווידיסלאב היה מגיד נודד, ומחבר ספרים, אביו של רבי שמחה בונים מפשיסחה.

== ביוגרפיה ==
צבי הירש נולד לרבי יהודה לייב ולרחל בגרמניה, בסביבות שנת ת"ץ, בבגרותו נישא לשרה בת רבי בצלאל הלוי והתגורר בווידיסלאב שבפולין.

משם נדד ברחבי פולין וגרמניה, ונשא דרשות בעירות שונות.

סגנון דרשותיו היה פשטני ולא מפולפל.

בעוברו בקלן בשנת תקמ"ו הדפיס את ספרו "ארץ צבי" - מקבץ מדרשותיו הספר מחולק לערים בכל עיר נושא אחר, את הספר הדפיס לאחר שחלה, ונדר שאם יינצל יכתוב ספר וניצל, לספר הסכמות מאת הרב יחזקאל לנדא ואחרים.

לאחר כשבע עשרה שנה הדפיס את ספרו השני "עשרה למאה" בברלין, בספר עשר דרשות מתוך מאה שיש לו, ומאז נדפס הספר יותר מעשרים פעמים.

חתנו היה יהושע ליב דוקטור בענעליאווסקי בן אליהו גלדשמיד מברעסלא.

== קישורים חיצוניים ==

* 
* הרב נפתלי אהרון וקשטיין, "ויתילדו" 75, תוספת להמודיע א טבת תש"ע
* 
* 
* 
* 

== הערות שוליים ==

קטגוריה:מגידים
מתי שילון

מתתיהו (מתי) שילון (17 באוגוסט 1920–2015) היה אדריכל ישראלי. 

שילון נולד בעיר לבוב, אז בפולין וכיום באוקראינה כמשה (מרצלי) שליין. בהיותו בן 18 היגר לארץ ישראל והתקבל מיד ללימודי אדריכלות בטכניון בחיפה. בתום השנה השנייה ללימודיו פרש מהטכניון והצטרף לצבא הבריטי לתקופה של חמש שנים. עם שחרורו שב לטכניון והשלים את לימודי האדריכלות.

ב-1949 הצליח שילון לסיים את לימודיו והצטרף למשרד העבודה לצוות של "תכנון פיסי לישראל", אותו צוות שערך את תוכנית המתאר הארצית הראשונה למדינת ישראל שזה עתה קמה. בראש הצוות עמד האדריכל אריה שרון. הוא המשיך ועבד במשרד העבודה עד לשנת 1953, אז פתח משרד אדריכלים בתל אביב, העיר שבה קבע את מושבו עד לפטירתו.

עבודתו הראשונה הייתה תכנון בית הספר בקיבוץ כפר בלום ומאוחר יותר תכנן שם גם את בית התרבות. באותה עת קשר קשרים בקריית שמונה ותכנן בה שורה ארוכה של עבודות: מרכז מסחרי, מלון, מעון עולים, בית קולנוע (קולנוע שניר), אולם ספורט ובתי ספר (בהם תיכון אורט דנציגר). הוא תכנן את קריית הנופש לחיילי בגבעת-אולגה ובעכו (נהרס) וכן את בית החייל בטבריה ואת בית יד לבנים באשדוד. פיתח טיפוס מגורים שיושם על ידי משרד השיכון ונקרא על שמו "טיפוס שילון", בדומה לטיפוסים שפיתחו אדריכלים אחרים כמו יצחק פרלשטיין, דוד בסט, דן איתן ויצחק ישר וכן תכנן שכונות מגורים כמו "שכונת מגדים" בכרמיאל ביוזמתו של משרד השיכון. יותר מכל, התמחה שילון בתכנון בתי ספר והוא אף היה יועץ של משרד החינוך וליווה תוכניות שתכננו עמיתים לבתי ספר.

לאורך השנים היה פעיל במיוחד באגודת האינג'ינרים והארכיטקטים בישראל. במסגרת זו ערך הרצאות, דיונים וקורסים בתחומי האדריכלות השונים. במקביל, היה חבר באגודת הבונים החופשיים.

שילון נפטר ב-2015 בתל אביב. חלקים ששרדו מאוספו המקצועי בעת פינוי דירתו לאחר פטירתו נקלטו בארכיון בארכיון אדריכלות ישראל.

== גלריה ==
<gallery>
קובץ:בית יד לבנים, אשדוד, דצמבר 2023.jpg|יד לבנים אשדוד בקריית התרבות ע"ש צבי צילקר
קובץ:KFARBLUM01.jpg|אולם מופעים בקיבוץ כפר בלום
</gallery>

==קישורים חיצוניים==
*מיכאל יעקובסון: [https://michaelarch.wordpress.com/2022/07/20/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%99%d7%93-%d7%9c%d7%91%d7%a0%d7%99%d7%9d-%d7%90%d7%a9%d7%93%d7%95%d7%93/ סיבוב בבית יד לבנים באשדוד], באתר "חלון אחורי", 20.7.2022 
*מיכאל יעקובסון: [https://michaelarch.wordpress.com/2022/08/27/%d7%a1%d7%99%d7%91%d7%95%d7%91-%d7%91%d7%90%d7%95%d7%9c%d7%9d-%d7%94%d7%a1%d7%a4%d7%95%d7%a8%d7%98-%d7%95%d7%94%d7%aa%d7%a8%d7%91%d7%95%d7%aa-%d7%94%d7%a0%d7%98%d7%95%d7%a9-%d7%91%d7%a7%d7%a8%d7%99/ סיבוב באולם הספורט והתרבות הנטוש בקרית שמונה], באתר "חלון אחורי", 27.9.2022
*מיכאל יעקובסון: [https://michaelarch.wordpress.com/2022/10/21/%d7%a1%d7%99%d7%91%d7%95%d7%91-%d7%91%d7%a7%d7%95%d7%9c%d7%a0%d7%95%d7%a2-%d7%a9%d7%a0%d7%99%d7%a8-%d7%91%d7%a7%d7%a8%d7%99%d7%aa-%d7%a9%d7%9e%d7%95%d7%a0%d7%94-%d7%a9%d7%a0%d7%94%d7%a8%d7%a1/ סיבוב בקולנוע שניר בקרית שמונה שנהרס], באתר 'חלון אחורי', 22.10.22

קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1920
קטגוריה:ישראלים שנפטרו ב-2015
I Miss U

"I Miss U" (לעיתים מסוגנן כ-i miss u) הוא שיר של הדי ג'יי הבריטי, ג'קס ג'ונס, והזמרת-יוצרת האנטיגוואיית-גרמנייה, Au/Ra , שיצא, על ידי חברת התקליטים פולידור רקורדס, ב-9 באוקטובר 2020.<ref></ref> השיר נכתב על ידי קאס לואו, אינה רולדסן, ג'ין ג'ין, אולב טרונסמן וג'קס ג'ונס, והופק על ידי ג'קס ג'ונס, קאס לואו, מארק ראלף, אלכס טפר וטום דמאק.

השיר הושמע למעלה מ-11 מיליון פעמים ביוטיוב,<ref></ref> ו-122 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|-
!פולין (ZPAV)
|זהב
|25,000
|-
!הממלכה המאוחדת (BPI)
|כסף
|200,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'קס ג'ונס
קטגוריה:שירי דאנס-פופ
קטגוריה:שירים באנגלית
קטגוריה:שירים שהופקו על ידי מארק ראלף
קטגוריה:שירים על געגוע
קטגוריה:סינגלים בהוצאת פולידור רקורדס
קמרין רוג'רס

קמרין רוג'רס (באנגלית: Camryn Rogers; נולדה ב-7 ביוני 1999) היא אתלטית קנדית, סגנית אלופת העולם (יוג'ין 2022) ביידוי פטיש.

== ביוגרפיה ==
=== 2018 ===
==== אלופת העולם עד גיל 20 ====
באליפות העולם עד גיל 20 שנערכה בשנת 2018 בטמפרה שבפינלנד זכתה רוג'רס במדליית זהב ביידוי פטיש עם תוצאה של 64.90 מטר.

=== 2021 ===
באולימפיאדת טוקיו שנערכה בשנת 2021 סיימה רוג'רס במקום החמישי בגמר יידוי פטיש, עם תוצאה של 74.35 מטר.

=== 2022 ===
==== סגנית אלופת העולם ====
באליפות העולם באתלטיקה שנערכה בחודש יולי 2022 ביוג'ין שבארצות הברית זכתה רוג'רס במדליית כסף ביידוי פטיש עם תוצאה של 75.52 מטר, אחרי ברוק אנדרסן מארצות הברית שזכתה במדליית זהב (78.96 מטר) ולפני ג'ני קסאנבויד מארצות הברית שזכתה במדליית ארד (74.86 מטר).

==קישורים חיצוניים==

קטגוריה:אתלטיות קנדיות
קטגוריה:מיידות פטיש
קטגוריה:קנדיות שנולדו ב-1999
קטגוריה:קנדים שנולדו ב-1999
קטגוריה:מיידות פטיש באולימפיאדת טוקיו (2020)
ג'ני קסאנבויד

ג'ני קסאנבויד (באנגלית: Janee Kassanavoid; נולדה ב-19 בינואר 1995) היא אתלטית אמריקאית, זוכת מדליית ארד באליפות העולם (יוג'ין 2022) ביידוי פטיש.

== ביוגרפיה ==
=== 2022 ===
ב-30 באפריל 2022 בתחרות שנערכה בטוסון, אריזונה שבארצות הברית קבעה קסאנבויד שיא אישי של 78.00 מטר ביידוי פטיש.

==== מדליית ארד באליפות העולם ====
באליפות העולם באתלטיקה שנערכה בחודש יולי 2022 ביוג'ין שבארצות הברית זכתה קסאנבויד במדליית ארד ביידוי פטיש עם תוצאה של 74.86 מטר, אחרי ברוק אנדרסן מארצות הברית שזכתה במדליית זהב (78.96 מטר) וקמרין רוג'רס מקנדה שזכתה במדליית כסף (75.52 מטר).

==קישורים חיצוניים==

קטגוריה:אתלטיות אמריקאיות
קטגוריה:מיידות פטיש
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
סטנלי אמבורו

סטנלי וייטהאקה אמבורו (באנגלית: Stanley Waithaka Mburu; נולד ב-9 באפריל 2000) הוא אתלט קנייתי, סגן אלוף העולם (יוג'ין 2022) בריצת 10,000 מטר.

== קריירה ==
=== 2018 ===
==== סגן אלוף העולם עד גיל 20 בריצת 5000 מטר ====
באליפות העולם עד גיל 20 שנערכה בטמפרה שבפינלנד בשנת 2018 זכה אמבורו במדליית כסף בריצת 5000 מטר, עם תוצאה של 13:20.57 דקות.

=== 2022 ===
==== סגן אלוף העולם בריצת 10,000 מטר ====
באליפות העולם באתלטיקה שנערכה בשנת 2022 ביוג'ין שבארצות הברית זכה אמבורו במדליית כסף בריצת 10,000 מטר בתוצאה של 27:27.90 דקות, אחרי ג'ושוע צ'פטגאי מקניה שזכה במדליית זהב (27:27.43 דקות) ולפני ג'ייקוב קיפלימו מקניה שזכה במדליית ארד (27:27.93 דקות).

== שיאים אישיים ==
* ריצת 3000 מטר: 7:50.64 דקות (2017)
* ריצת 5000 מטר: 13:10.14 דקות (2018)
* ריצת 10,000 מטר: 27:13.01 דקות (2018)

== קישורים חיצוניים ==

קטגוריה:אתלטים קנייתים
קטגוריה:רצים למרחקים ארוכים
קטגוריה:ילידי 2000
פסגת לרדיגו

פסגת לרדיגו או פסגת לארדיגו (באנגלית: Lardigo Peak; בבולגרית: връх Лардиго) היא פסגה המכוסה קרח ברכס סנגוטין בחצי האי טריניטי בארץ גרהאם, שבצפון מזרח חצי האי האנטארקטי, שבאנטארקטיקה.

שיא גובהה של הפסגה 1,204 מטרים מעל פני הים.

פסגת לרדיגו ממוקמת 10.06 קילומטרים צפונית-מזרחית מהר איגנאטייב;

פסגת לרדיגו ממוקמת 4.2 קילומטרים ממזרח לפסגת קראון;

פסגת לרדיגו ממוקמת 9.63 קילומטרים דרום-מזרחית מנקודת מארסקוט;

פסגת לרדיגו ממוקמת 13.17 קילומטרים דרומית-מערבית מפסגת טינטיאבה;

פסגת לרדיגו ממוקמת 10.62 קילומטרים צפונית-מערבית מפסגת הוחשטטר.

== היסטוריה ==
=== מיפוי אזור הפסגה ===

הפסגה מופתה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey).

=== מקור השם ===

הפסגה נקראת על שם נקודת לרדיגו שבמזרח בולגריה, לחוף הים השחור.

== קישורים חיצוניים ==
* [https://copernix.io/#?where=-58.481667000000016,-63.561667,15&?query=&?map_type=hybrid פסגת לארדיגו] תמונת לוויין של אזור הקרחון באתר קופרניקס

לרדיגו
לרדיגו
מחנה מסוכן (סרט)

"מחנה מסוכן" (באנגלית: They/Them) הוא סרט אימה אמריקאי שנכתב ובוים על ידי המחזאי והתסריטאי ג'ון לוגן , והופק על ידי בלאמהאוס הפקות. בסרט משתתפים קווין בייקון, קארי פרסטון , אנה קלומסקי, תיאו ז'רמן, קווי טאן, אנה לורי, מוניק קים, דרווין דל פאברו, קופר קוך ואוסטין קרוט.

הסרט עלה לשידור בשירות הזרמת המדיה האמריקאי Peacock ב-5 באוגוסט 2022.<ref></ref>

== תקציר העלילה ==
הסרט מתואר כ"סיפור העצמה קווירי המתרחש במחנה המרה להומוסקסואלים".<ref name="Announcement2"></ref>

==שחקנים ודמויות==
{| class="wikitable"
! שם השחקן/ית
! שם הדמות
! אודות הדמות
|-
| קווין בייקון || אוון ויסלר || הבעלים והמנהל של "מחנה ויסלר" לטיפולי המרה
|-
| תיאו ז'רמן || ג'ורדן לואיס || מטופל.ת במחנה, המזדהה כא-בינארי
|-
| אנה קלמסקי || מולי אריקסון / אנג'י פלפס || אחות העובדת במחנה
|-
| || ד"ר קורה ויסלר || אשתו של אוון
|-
| קווי טאן || אלכסנדרה || מטופלת במחנה, אישה טרנסג'נדרית
|-
| אוסטין קרוט || טובי אונ'יל || מטופל במחנה, גבר הומוסקסואל נשי ומוחצן
|-
| אנה לורי || קים הארטמן || מטופלת במחנה
|-
| מוניק קים || ורוניקה || עיתונאית המתחזה למטופלת במחנה
|-
| קופר קוך || סטיוארט סמית' ויליאמס || מטופל במחנה
|-
| || גבריאל
|}

== הפקה ==
ב-9 באפריל 2021, נודע כי התסריטאי ג'ון לוגן עתיד לכתוב ולביים את סרט האימה "Whistler Camp", במה שתהיה העבודה הראשונה שלו כבמאי, יחד עם המפיקים ג'ייסון בלאם ומייקל אגילר מחברת בלאמהאוס הפקות.<ref name="Announcement2" /> בספטמבר 2021 הוחלט על שינוי שם הסרט, כך שבאותו זמן הוא לא היה ידוע סופית, וכן דווח כי תיאו ז'רמן,<ref></ref> קווין בייקון,<ref name="BaconCast"></ref> קארי פרסטון,<ref></ref> ואנה קלמסקי יצטרפו לצוות השחקנים;<ref></ref> מפיקי הסרט בפועל הם בייקון וסקוט טרנר שופילד .<ref name="BaconCast" /> ב-13 בספטמבר 2021 החלו צילומי הסרט, בהובלת הצלם הראשי לין מונכריף, באתר המחנאות קאמפ ראטלדג' שבעיר אטלנטה, תחת השם הזמני "Rejoice".<ref></ref><ref></ref> ב-1 באוקטובר נודע כי הסרט יעלה בבכורה בשירות הזרמת המדיה האמריקאי Peacock, וכי גם קווי טאן, אוסטין קרוט, אנה לורי, מוניק קים, קופר קוך ודרווין דל פאברו ישתתפו בו.<ref></ref> ב-13 באוקטובר סיפר בלאם שהוא נמשך ליצור סרט עלילתי בנושא טיפולי המרה בעקבות הסרט התיעודי "Pray Away" . הוא גם הבהיר שהרעיון לסרט היה ביוזמתו המלאה של לוגן, שכתב את התסריט שלו באופן עצמאי, ללא הזמנה.<ref></ref>

== קישורים חיצוניים ==

== הערות שוליים ==

קטגוריה:Peacock: תוכן מקור
קטגוריה:טיפולי המרה בקולנוע
קטגוריה:סרטי 2022
קטגוריה:סרטי אימה אמריקאיים
קטגוריה:סרטי אימה מ-2022
קטגוריה:סרטי בלאמהאוס הפקות
קטגוריה:סרטי להט"ב אמריקאיים
קטגוריה:סרטי סלאשר אמריקאיים
קטגוריה:סרטים באנגלית